**Vastavalt nimekirjale 18.03.2025 nr 6-1/54-1**

**Arvamuse küsimine Laadi külas Tahma kinnistu**

**detailplaneeringu algatamise korralduse eelnõule**

Häädemeeste vallas Laadi külas asuva Tahma kinnistu (katastritunnus 84801:001:0672, registriosa 25413150, pindala 129130 m², sihtotstarve maatulundusmaa 100%) omanik esitas 13.01.2025 detailplaneeringu algatamise avalduse (dokumendiregistri nr 6-3/87). Detailplaneeringu eesmärgiks on Tahma maaüksuse jagamine 14 elamumaa, 1 maatulundusmaa ja 1 transpordimaa sihtotstarbega katastriüksuseks ning ehitusõiguse andmine elamute ja neid teenindavate abihoonete püstitamiseks. Planeeringuala suurus on 129130 m². Detailplaneering on kooskõlas kehtiva Tahkuranna valla üldplaneeringuga.

Planeeringuala asub osaliselt Ura jõe veekaitsevööndis, ehituskeeluvööndis ja piiranguvööndis. Looduskaitseseaduse sama paragrahvi lõige 2 ütleb, et jõe kaldal metsamaal metsaseaduse § 3 lõike 2 tähenduses ulatub ehituskeeluvöönd ranna või kalda piiranguvööndi piirini. Tahma kinnistu põhjapoolsel osal on piiranguvööndis metsamaa kõlvik. Seega ulatub antud juhul ehituskeeluvöönd piiranguvööndi piirini. Hoonestusalad tuleb planeerida väljapoole jõe kalda ehituskeeluvööndit. Detailplaneeringu algatamise taotluse lisaks oleval skeemil on näidatud oletuslikud elamukrundi piirid, täpne lahendus kujuneb detailplaneeringu eskiislahenduse koostamise käigus.

Kanalisatsiooni- ja veevarustus planeerida ühisveevärgi ja -kanalisatsiooni kaudu vastavalt AS Häädemeeste VK väljastatud tehnilistele tingimustele. Planeeringuala suurust ja asukohta arvesse võttes planeerida siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ nõuetele vastav tuletõrje veevõtukoht.

Häädemeeste Vallavalitsus küsib planeerimisseaduse § 127 tulenevalt asjaomaste asutuste ja kaasatavate isikute arvamust detailplaneeringu algatamise korralduse eelnõule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Laadi külas Tahma kinnistudetailplaneeringu algatamise korralduse eelnõu;

2. eskiislahendus.

Marie Reinson, planeerimis- ja maanõunik

marie.reinson@haademeeste.ee, tel. 5788 0015